  Майя Бывальцева 9-тӥ оштолэзьлы Удмуртиын коронавирус инфекциен черлан выль учыръёс шараямын ӧвӧл. Со сярысь элькунысь тазалыкез утёнъя министерстволэн пресс-службаез ивортэ. Та дыре эмчиос 522 адямиез чакласа возё, со пӧлын 64 нылпиос. Паласькись висёнъёсъя эмъяськонниын 66 мурт кылле, 12-ез со пӧлысь – пиналъёс. Тодэ вайытом, та дырлы элькунын укмыс адямилэсь коронавирус инфекциез шедьтӥзы, куинез со пӧлысь йӧназы но доразы бертӥзы ни. Тулыспал кутсконысен кунгож сьӧрысь Удмуртие 5 сюрслэсь трос адями лыктӥз, ваньзы соос доразы пуко. Коронавирус инфекциен нюръяськыны Удмуртиысь тазалыкез утёнъя министерстволы ватсаса 25 миллион манет висъялозы.  Тегъёс: Тазалык Ижкар Удмуртия коронавирус Тазалыкезутёнъяминистерство тазалыкезутён  